7. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ.79 της 26 Ιαν./1 Μαρτ. 1952 Περί αυξήσεως των δικαιωμάτων αποταμιεύσεως του Δημοσίου. ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν: 1) την υπ’ αριθ. Δ.1010 από 21 Ιαν. 1952 πρότασιν του Υπουργείου Οικονομικών, 2)σχετικήν εισήγησιν του επί των Οικονομικών Υφυπουργού, καθ’ ην δέον ο κατά το άρθρ. 15 του Α.Ν. 899/37 συντελεστής της αξίας της μεταλλικής δραχμής δια την είσπραξιν των κατά τον Νόμ. 1165/18 (άρθρ. 65 παρ. 1) δικαιωμάτων αποταμιεύσεως, ο ισχύων κατά την 27.4.1941, αυξηθή εις το 225πλάσιον, αποδεχόμενον δε ταύτας και 3) το άρθρ. 2 του Α.Ν. 657/1948, αποφασίζει: Εγκρίνει την αύξησιν των, κατά την 27 Απρ. 1941, ισχυόντων δικαιωμάτων αποταμιεύσεως του Δημοσίου κατά 225 φοράς, ήτοι από 20 τραπεζιτικάς δραχμάς, ως είχεν ορισθή ο συντελεστής της μεταλλικής δραχμής, εις τέσσαρας χιλιάδας πεντακοσίας τραπεζιτικάς δραχμάς. 